EkBass/fiwiki-20250220-pages-articles huggingface dataset:
Leppisaaren puisto

Leppisaaren puisto on puisto Helsingin Tammisalossa. Se sijaitsee Vanhanväylänkujan ja Vanhanväylän välissä. Puistossa on paljon pähkinäpensaita, pari suurta mäntyä ja useita kallioita, joilta voi nähdä kauas Roihuvuoreen. Puiston läpi kulkee polku, joka on osittain päällystetty puuhakkeella. Alueella on myös pieni kosteikkoaukio, joka on pääosin heinittynyt. Aukiolla kasvoi ennen pieni kuusi, mutta se kuoli, sillä kallio on siinä hyvin lähellä maanpintaa. == Puiston tapahtumat == Seudun lapset käyvät talvella puistossa laskemassa pulkkamäkeä. Vuoden 2004 lopussa kaupungin palkkaamat työmiehet poistivat metsästä kuolleita ja huonokuntoisia puita. Kesän 2006 kuivuus vahingoitti kasveja, etenkin pihlajantaimia. == Puiston pähkinäpensaiden historia == Nykyisen Vanhanväylänkujan alueella sijaitsi 1700-luvun lopussa ja 1800-luvun alussa Tammerlundin talo. Talolla oli puutarhoja, joista osa ylsi nykyisen Leppisaaren puiston alueelle. Puutarhoissa kasvoi pähkinäpensaita, ja sieltä on peräisin puiston runsas pähkinäpensaskasvusto. Kasvitieteilijä V. Erkamo mainitsee pähkinäpensaslehdon vuonna 1949 ilmestyneessä kirjasessaan Ehdotus Helsingin seudun luonnonsuojelukohteiksi. Myös Vanhaväylä 6:ssa oli "pähkinämetsä", mutta sen pääosa hävisi, kun tontti rakennettiin 1950-luvun alussa. == Lähteet == * Luokka:Helsingin puistot Luokka:Tammisalo
Ivar Ballangrud

Ivar Ballangrud (7. maaliskuuta 1904 – 1. kesäkuuta 1969) oli norjalainen pikaluistelija. Vuosina 1924–1934 Ballangrud oli yksi maailman parhaista pikaluistelijoista yhdessä Clas Thunbergin kanssa. Hän oli kotoisin Lunnerista, Hadelandista, kuten olivat myös Michael Staksrud ja Hans Engnestangen. Uransa aikana Ballangrud voitti neljä yleisluistelun maailmanmestaruutta, viisi Norjan mestaruutta ja neljä olympiakultaa. Kansainvälisen debyyttinsä Ballangrud teki 19-vuotiaana vuonna 1924. Hän ei kuitenkaan kilpaillut olympialaisissa, mutta peittosi olympiavoittaja Julius Skutnabbin samana vuonna MM-kilpailussa hänen kotiradallaan Helsingissä. Ensimmäisen olympiakultansa hän voitti 1928 Sankt Moritzissa 5 000 metrillä, ja kahdeksan vuotta myöhemmin 1936 olympialaisissa Garmisch-Partenkirchenissä hän voitti peräti kolme kultaa: 500, 5 000 ja 10 000 metrillä. Lisäksi hän voitti pronssia 1 500 metrillä 1928 sekä hopeaa 10 000 metrillä 1932 Lake Placidissa ja 1 500 metrillä 1936. On todennäköistä, että Ballangrud olisi 1932 kisoissa pärjännyt paremmin, mikäli olisi kilpailtu normaaliin pikaluistelutapaan eikä yhteislähdöllä. Vuonna 1930 Ballangrud syrjäytti Oscar Mathisenin aateliskalenterin ykköspaikalta. Kaikkiaan hän oli listan ykkösenä 3 677 päivän ajan, aikaväleillä 11. tammikuuta 1930 – 1. tammikuuta 1937 ja uudelleen 29. tammikuuta 1939 – 4. helmikuuta 1942. ==Maailmanennätykset== *5 000 m: 8.24,2 Davosissa 19. tammikuuta 1929 *5 000 m: 8.21,6 Davosissa11. tammikuuta 1930 *3 000 m: 4.49,6 Davosissa 29. tammikuuta 1935 *5 000 m: 8.17,2 Oslossa 18. tammikuuta 1936 *10 000 m: 17.14,4 Davosissa 6. helmikuuta 1938 Sen lisäksi, että Ballangrud luisteli urallaan viisi virallista maailmanennätystä, luisteli hän vuonna 1932 ennen olympialaisia käydyssä yhteislähdön harjoituskilpailussa ajan 16.46,4, joka oli 31 sekuntia silloisen maailmanennätyksen alle. Kovemman ajan luisteli vasta Hjalmar Andersen 20 vuotta myöhemmin. ==Lähteet== * Ballangrud Skateresults-tietokannassa ==Aiheesta muualla== *Ballangrudin profiili KOK:n sivuilla Luokka:Norjalaiset pikaluistelijat Luokka:Norjalaiset olympiavoittajat Luokka:Vuonna 1904 syntyneet Luokka:Vuonna 1969 kuolleet
Vertailuoperaattori

Vertailuoperaattori on binäärinen symboli, jota käytetään muun muassa matematiikassa ja ohjelmointikielissä. Se liittyy järjestysrelaatioon ja vertaa kahden luvun tai matemaattisen lausekkeen arvoa keskenään. Vertailuoperaattorilla on totuusarvo tosi (merkitään 1 tai T) tai epätosi (merkitään 0 tai F). Esimerkiksi matematiikassa tunnetaan seuraavat vertailuoperaattorit reaaliluvuille: * a ≤ b: a on pienempi tai yhtä suuri kuin b * a < b: a on pienempi kuin b * a = b: a on yhtä suuri kuin b * a > b: a on suurempi kuin b * a ≥ b: a on suurempi tai yhtä suuri kuin b * a ≠ b: a ja b eivät ole yhtä suuria. Reaaliluvuille on voimassa järjestysaksioomat, joiden mukaan mille tahansa luvuille a ja b on voimassa joko a < b, a = b tai a > b, mutta aina vain yksi näistä relaatioista on tosi. Ohjelmointikielet toteuttavat tyypillisesti kaikki nämä operaattorit, mutta niiden merkintätavat vaihtelevat. Niinpä useissa ohjelmointikielissä symbolin ≠ asemesta käytetään merkintää `<>`. Eräissä vanhemmissa ohjelmointikielissä käytetään symbolien <, ≤, > ja ≥ asemesta englannin kieleen perustuvia lyhenteitä lt (less than, pienempi kuin), le (less or equal than, pienempi tai yhtä suuri kuin), gt (greater than, suurempi kuin) ja ge (greater or equal than, suurempi tai yhtä suuri kuin). == Vertailuoperaattorit eri ohjelmontikielissä == Tavallisimmat vertailuoperaattorit Ohjelmointikielet Vastaava matemaattinen merkintä Luetaan Missä tapauksessa tosi C, C++, Java, Perl ym. BASIC ym. MATLAB Fortran Unixin Shell `==` `=` `==` `eq(x,y)` `==` `.EQ.` `-eq` = yhtä suuri kuin Jos luvut ovat yhtä suuret, muulloin epätosi. `!=` `<>` `~=` `ne(x,y)` `/=` `.NE.` `-ne` ≠ on erisuuri kuin Jos luvut eivät ole yhtä suuret. `>` `>` `>` `gt(x,y)` `>` `.GT.` `-gt` > suurempi kuin Jos ensimmäinen luku on suurempi kuin jälkimmäinen. `<` `<` `<` `lt(x,y)` `<` `.LT.` `-lt` < pienempi kuin Jos ensimmäinen luku on pienempi kuin jälkimmäinen. `>=` `>=` `>=` `ge(x,y)` `>=` `.GE.` `-ge` ≥ suurempi tai yhtä suuri kuin Jos ensimmäinen luku on suurempi tai yhtä suuri kuin jälkimmäinen. `<=` `<=` `<=` `le(x,y)` `<=` `.LE.` `-le` ≤ pienempi tai yhtä suuri kuin Jos ensimmäinen luku on pienempi tai yhtä suuri kuin jälkimmäinen. Luokka:Alkeisalgebra Luokka:Ohjelmointi
Lyykia

Lyykia (; ) oli antiikin aikainen alue Vähän-Aasian lounaisrannikolla nykyisen Turkin alueella. Alue joutui Persian valtakunnan vallan alle Kyyros Suuren aikana kun persialainen kenraali Harpagos valtasi alueen. Myöhemmin siitä tuli osa Rooman valtakuntaa. Herodotoksen mukaan Lyykia sai nimensä Ateenan kuninkaan Pandion II:n pojan Lykoksen mukaan. Alueella asuneet lyykialaiset puhuivat indoeurooppalaiseen kieliin kuuluvaa lyykian kieltä. Lyykian pohjois- ja länsipuolella sijaitsi Kaaria ja itäpuolella taas oli Pamfylia ja Pisidia. Rooman valtakunnan osana Lyykia kuului ensin Lycian provinssiin ja sitten Lycia et Pamphylian provinssiin. Myöhäisellä roomalaiskaudella se oli osana Pamphylian provinssia ja sitten jälleen oma Lycian provinssinsa. == Lähteet == == Aiheesta muualla == *
Pamfylia

Pamfylia (, ) oli antiikin aikana alue Vähän-Aasian etelärannikolla. Se sijaitsi Lyykian ja Kilikian välissä, nykyisen Turkin alueella. Pohjoisessa Pamfylia rajoittui Pisidiaan. Pamfylia joutui aluksi Lyydian vallan alle. Myöhemmin sen valloitti Persia. Aleksanteri Suuren kuoleman jälkeen se joutui seleukideille. Myöhemmin Pamfyliasta tuli osa Rooman valtakuntaa, ja se kuului aluksi Lycia et Pamphylian provinssiin ja myöhemmin Pamphylian provinssiin. == Lähteet == == Aiheesta muualla == *
Miinaharava

Miinaharava voi viitata seuraaviin asioihin: * miinaharava, maamiinojen paljastamiseen käytettävä laite. * miinaharava, tietokonepeli
Mick Taylor

Michael Kevin Taylor (17. tammikuuta 1949 Welwyn Garden City, Hertfordshire) on brittiläinen muusikko. Taylorin yhtyeitä ovat olleet muun muassa John Mayall & the Bluesbreakers (1966–69) ja The Rolling Stones, jossa hän soitti toista kitaraa Brian Jonesin jälkeen vuodesta 1969 vuoteen 1974.The Rolling Stone who's stony broke. Daily Mail 2009. Hän joutui ensimmäiseen tulikokeeseen Rolling Stonesin kanssa kaksi päivää Brian Jonesin kuoleman jälkeen, soittaessaan Lontoon Hyde Parkissa 250 000 ihmiselle ilmaiskonsertissa. Keith Richardsin sanojen mukaan Taylor oli virtuoosimainen kitaristi, mutta aina yhtä haluton pelleilemään, toisin kuin seuraajansa Ron Wood. Hän liittyi yhtyeeseen terveysintoilijana ja lähti heroiinikoukussa. Hänen viimeiseksi levytyksekseen Rolling Stonesin kanssa jäi albumi It´s Only Rock´n Roll. The Rolling Stonesin jälkeen Taylor on tehnyt sooloalbumeja ja soittanut muun muassa Bob Dylanin levyillä. Taylor käyttää usein Gibson Les Paul -kitaroita. Hän on käyttänyt myös Gibson SG, Gibson ES-335, Gibson Firebird, Fender Stratocaster ja Fender Telecaster -kitaroita.Mick Taylor Interview. Gibson. Taylor palasi The Rolling Stonesin keikoille vuonna 2012 yhtyeen viettäessä 50-vuotisjuhlaa maailmankiertueen merkeissä. Taylor jatkoi keikkavierailuja Stonesien riveissä myös seuraavana vuonna. ==Diskografia== ===Sooloalbumit=== * * * (Carla Olson & Mick Taylor) * (Mick Taylor & Snowy White) * * (uudelleenjulkaistu vuonna 2000) ===The Rolling Stones=== * * (Live) * * * *It’s Only Rock ’n’ Roll (1974) *Brussels Affair (2011), Vuonna 1973 äänitetty livealbumi. == Lähteet == Luokka:The Rolling Stonesin jäsenet Luokka:Brittiläiset kitaristit Luokka:John Mayall & the Bluesbreakers Luokka:Vuonna 1948 syntyneet Luokka:Elävät henkilöt
Musta Ritari ja muita Don Rosan parhaita

Musta Ritari ja muita Don Rosan parhaita (ISBN 951-32-1874-0) on Jukka Heiskasen, Riku Perälän ja Elina Topparin toimittama kuudes Suomessa julkaistu kovakantinen Don Rosa -kokoelmakirja. Sen julkaisi Sanoma Magazines Finland 25. lokakuuta 2005. Kirja on 176-sivuinen ja sisältää seitsemän sarjakuvan lisäksi Don Rosan kommentit kustakin tarinasta, sekä Hyvää vuosipäivää! -esipuheen. Kokoelman erityisenä teemana ovat juhlavuositarinat, sillä se sisältää Roope Ankan ja Hannu Hanhen ensiesiintymisten 50-vuotisjuhlatarinat sekä Tupun, Hupun ja Lupun ensiesiintymisen 60-vuotisjuhlatarinan. Rosa piirsi kokoelmalle kannen erityisesti tätä julkaisua varten. Kokoelmaa on moitittu siitä, ettei se sisällä yhtään Suomessa aikaisemmin julkaisematonta tarinaa. Kirjasta ei myöskään julkaistu nahkakantista erikoispainosta, kuten neljästä ensimmäisestä kokoelmasta. == Tarinat == Tarinakoodi Suomenkielinen nimi Alkukielinen nimi Suomentaja Sivuja D 97346 Musta Ritari The Black Knight Jukka Lindfors 24 D 96325 Kaikkein mieluisin lahja A Little Something Special Jukka Heiskanen 29 D 96203 Kaksisilmäisten avaruushirviöiden hyökkäys Attack of the Hideous Space Varmints! Jukka Lindfors 24 D 92083 K.A.S.V.A.T.U.S.O.P.P.I.A. W.H.A.D.A.L.O.T.T.A.J.A.R.G.O.N. Jukka Lindfors 16 D 96066 Eldoradon viimeinen valtias The Last Lord of Eldorado Jukka Lindfors 30 D 97437 Kolmoistikliaisen merkki The Sign of the Triple Distelfink Jukka Lindfors 14 D 98202 Hollantilaisen salaisuus The Dutchman's Secret Jukka Lindfors 24 == Aiheesta muualla == * Inducksin listaus kokoelmasta Luokka:Don Rosa -kokoelmat Luokka:Vuoden 2005 kirjat
Peugeot 106

Peugeot 106 on Peugeot’n vuosina 1991–2003 valmistama pieni henkilöautomalli. Se jakaa suuren osan tekniikastaan sisarmallinsa Citroën Saxon kanssa. Mallin seuraajaksi tuli Peugeot 107. Peugeot’n pikkuautojen eli 100-sarjan ensimmäinen malli oli vuonna 1972 esitelty 104. Sen korvaajaksi esiteltiin vuonna 1983 Peugeot 205, mutta malli pysyi tuotannossa vuoteen 1988 saakka. Pienempi 106 esiteltiin 205:n alapuolelle vuonna 1991. Luokitusta varten Peugeot toi markkinoille urheilullisen 106 Rallye -mallin, jossa oli 1,3-litrainen (100 hv) moottori. Auton tunnusmerkkinä oli valkoisiksi maalatut Michelinin 14-tuumaiset peltivanteet. Varustelu oli Rallyessa niukka. Vuonna 1996 malli sai uudet puskurit, ajovalot ja etusäleikön. Muotoilu oli aiempaa pyöreämpää. Turvallisuutta parannettiin oviin asennetuilla sivutörmäyssuojilla ja kuljettajan turvatyyny tuli vakiovarusteeksi. 106 Rallye uudistui muuta mallistoa myöhemmin vuonna 1998, ja tällä kertaa siinä oli moottorina kahdeksanventtiilinen 1,6-litrainen (103 hv). Rallye sijoittui mallistossa kalliimman 16-venttiilisen GTI:n alapuolelle, mutta etuna siihen verrattuna oli alhaisempi paino. == Lähteet == == Aiheesta muualla == 106 Luokka:B-segmentin autot Luokka:1990-luvun autot Luokka:2000-vuosikymmenen autot
Peugeot 1007

Peugeot 1007 on Peugeot’n vuosina 2005–2009 valmistama pieni henkilöautomalli. Se oli valmistajansa ensimmäinen auto, jonka mallinimeen sisältyi kaksi nollaa. Vuoden 2005 Euro NCAP -kolaritestistä Peugeot 1007 sai tulokseksi täydet viisi tähteä. Mallin erityispiirteisiin kuuluvat sähkökäyttöiset liukuovet ja sisustuksen 18 vaihdettavaa osaa, joiden avulla sisustusilmettä on mahdollista muuttaa. Sisustussarjoja on 12 erilaista. Takana on kaksi erillistä istuinta, joita on mahdollista siirtää 23 senttimetrin verran pituussuunnassa. == Lähteet == == Aiheesta muualla == 1007 Luokka:A-segmentin autot Luokka:2000-vuosikymmenen autot
Iines (lehti)

Iines oli Sanoma Magazines Finlandin julkaisema sarjakuvalehti, jonka tarinoissa seikkailtiin Disneyn eläinmaailmassa. Lehden päähenkilöinä seikkailivat yleensä Disneyn eläinmaailman naishenkilöt – kuten Iines Ankka, Mummo Ankka, Milla Magia, Heluna Ammu, Minni Hiiri, sekä Leenu, Liinu ja Tiinu – ja se syntyikin vastapainoksi muille Disney-julkaisuille, joissa naishahmoja esiintyy vähän. Kuitenkin Iineksessä esiintyy myös muista lehdistä tuttuja mieshahmoja. Lehti ilmestyi syyskuusta 2003 lähtien joka toinen kuukausi vuoteen 2009 asti, jolloin lehti lopetettiin"Ankkalinnake - Iines-lehti (2003-2009).. Lehti oli 52-sivuinen ja sisälsi yleensä yhden tai kaksi pitkää tarinaa, ja useita lyhyempiä. Lehden mukana tuli usein myös oheistuotteita, kuten tarroja. Useimmat lehden tarinoista on julkaistu Iinestä vastaavassa hollantilaisessa Katrien-lehdessä, jota varten monet tarinoista on luotu. == Lähteet == == Aiheesta muualla == * Inducksin listaus lehdestä. Luokka:Aku Ankka -sarjakuvakirjat ja -lehdet‎ Luokka:Sanoma Magazines Luokka:Ilmestymästä lakanneet suomalaiset sarjakuvalehdet
Freinet-koulu

Freinet-koulu on peruskoulua korvaava koulu, jossa noudatetaan ranskalaisen pedagogin Célestin Freinet'n kehittämää freinetpedagogiikkaa. Muita vaihtoehtopedagogista ajattelua käytäntöön soveltavia kouluja ovat esimerkiksi Steiner-koulut ja Montessori-koulut. Suomessa on Freinet-koulu Raumalla ja Helsingissä. ==Kirjallisuutta== * ==Katso myös== *Freinetpedagogiikka ==Aiheesta muualla== * Rauman freinetkoulu * Strömbergin koulu (Helsinki) Luokka:Koulujärjestelmät Luokka:Suomalaiset oppilaitokset
Peugeot 107

Peugeot 107 on Peugeot’n vuosina 2005–2014 valmistama A-segmentin automalli, joka korvasi Peugeot 106:n. Se on kehitetty PSA-konsernin ja Toyotan välisessä yhteistyössä. Autoa valmistettiin yhdessä sisarmalliensa Citroën C1:n ja Toyota Aygon kanssa Tšekin Kolínissa PSA-konsernin ja Toyotan puoliksi omistamalla tehtaalla. Mallin seuraajaksi tuli Peugeot 108. Vuonna 2005 testattu Citroën C1 sai Euro NCAP -kolaritestistä tulokseksi neljä tähteä viidestä. Peugeot 107 esiteltiin vuonna 2005 kolmi- ja viisiovisina hatchbackeina. Mallin kolmesylinterinen 1,0-litrainen (68 hv) bensiinimoottori on peräisin Toyotalta ja 1,4-litrainen (54 hv) dieselmoottori PSA-konsernilta. Vuonna 2009 malli sai uuden etupuskurin, joka uudistettiin taas vuonna 2012 ja varustettiin LED-päiväajovaloilla. == Lähteet == == Aiheesta muualla == 107 Luokka:A-segmentin autot Luokka:2000-vuosikymmenen autot Luokka:2010-luvun autot
Jukka Ollila (kosketinsoittaja)

Jukka Ollila on suomalainen muusikko. Hän toimi Agents-yhtyeen kosketinsoittajana vuosina 1979–1981 ja oli yhtyeen alkuperäisjäsen. Nykyisin hän tekee teatterimusiikkia, soittaa sinfoniaorkesterissa ja eri yhtyeissä. Luokka:Suomalaiset kosketinsoittajat Luokka:Agentsin jäsenet Luokka:Syntymävuosi puuttuu Luokka:Elävät henkilöt
Königstedtin kartano

Königstedtin kartano (ruots. Königstedt) on valtioneuvoston edustuskartano. Königstedtin kartano sijaitsee Vantaan Seutulassa, Vantaanjoen muodostaman mutkan sisäpuolella. ==Historia== Kartanon ensimmäiseksi omistajaksi mainitaan vuonna 1511 silloisen Helsingin pitäjän nimismies Olav Nilsson. Ruotsin Kristiina-kuningattaren holhoojahallitus lahjoitti Königstedtin kartanon vuonna 1633 Matts Tönnesson Creutzhammerille. Vuosina 1660–1669 kartano kuului kenraaliluutnantti Fredrik Löwelle. Nykyisen nimensä kartano sai kapteeni Johan Köhnnin mukaan, kun hänet aateloitiin nimellä Köhnningstedt. 1900-luvulla kartanon ovat omistaneet mm. eversti Mikael Gripenberg ja vapaaherra Gustaf Wrede. Suomen valtio osti Köningstedtin vuonna 1961 vapaaherratar Asta Wredeltä. Kartano muutettiin valtion edustustilaksi. ==Kartanon arkkitehtuuri== Kartanon nykyisen päärakennuksen rakennutti vuonna 1816 todellinen valtioneuvos Jacob Wilhelm Hisinger. Rakennuksen arkkitehti oli perimätiedon mukaan Carl Ludvig Engel, mutta todennäköisesti Königstedtin suunnitteli Engelin apulainen Pehr Granstedt. Nykyisen uusklassisen asunsa kartano sai vasta 1930-luvulla, arkkitehti Jarl Eklundin suunnittelemissa uudistustöissä, jolloin siihen lisättiin pylväiden kannattelema päätykolmio. Kartanon sisätilojen empiretyyli kärsi 1950–60-lukujen modernisointitöissä, mutta viimeisessä 1990-luvun peruskorjauksessa se pyrittiin palauttamaan takaisin alkuperäiseen asuunsa museoalan ammattilaisten johdolla. Päärakennusta ympäröi puisto, jossa sijaitsee ruohokattoinen rantasauna. ==Königstedt nykyaikana== Königstedtin kartano toimi heinäkuussa 1994 uudelleenitsenäistyneen Viron ja Venäjän federaation kaksipäiväisten neuvottelujen paikkana, joista Neuvostoliiton aikaisen sotilastukikohdan Paldiskin purkamiskysymys oli pääaiheena. Königstedtin kartanossa pidettiin Vapaa Aceh -liikkeen ja Indonesian hallituksen väliset Acehin rauhanneuvottelut, joita isännöi presidentti Martti Ahtisaari. Königstedtin kartano oli yksi Matti Kassilan elokuvan Vodkaa, komisario Palmu kuvauspaikoista. ==Lähteet== * Königstedtin kartano – valtioneuvosto.fi * Königstedtin kartano – Valtioneuvoston kanslian painattama esite === Viitteet === == Aiheesta muualla == * Tuula Kuronen: Kartanoelämää Königstedtissä – Helsingin pitäjä-vuosikirja 1967 * Edustustilaohje: Königstedtin kartano" – Valtioneuvoston esite 2009 Luokka:Vantaan kartanot Luokka:Valtioneuvoston toimi- ja edustustilat Luokka:Seutula Luokka:Suomen 1800-luvulla rakennetut rakennukset ja rakennelmat
Gustaf Nyström

thumb|Carl Gustaf Nyström. Carl Gustaf Nyström (21. tammikuuta 1856 Helsinki – 30. joulukuuta 1917 Helsinki) oli suomalainen arkkitehti sekä Teknillisen korkeakoulun rehtori ja arkkitehtuurin professori. == Ura == Nyström valmistui arkkitehdiksi Suomen polyteknillisestä koulusta vuonna 1876. Hän oli yksi ensimmäisistä oppilaitoksen kouluttamista arkkitehdeista. Talven 1878–1879 hän opiskeli tehtaanjohtokunnan stipendiaattina arkkitehtuuria Wienissä. Nyström harjoitteli opettajansa Frans Sjöströmin arkkitehtitoimistossa ja tämän kuoleman 1885 jälkeen Nyströmistä tuli opettaja kouluun, joka oli 1879 vaihtanut nimensä Polyteknilliseksi opistoksi. Hän opetti aluksi rakennuskonstruktiota ja vuodesta 1885 hän oli rakennustaiteen vanhempi opettaja. Nyströmistä tuli professori 1896, ja hänen virkansa oli Suomen ensimmäinen arkkitehtuurin professuuri. Polyteknillisestä opistosta tuli 1908 Teknillinen korkeakoulu Nyströmin toimiessa oppilaitoksen rehtorina. Tyyliltään hän edusti uusrenessanssia. Turun taidemuseo on tosin selvästi kansallisromanttinen. == Nyströmin suunnittelemia rakennuksia == * koristeelliset puutalot Helsingissä uran alkuvaiheessa * Annankadun kansakoulu, Helsinki 1881 * Atlas-liiketalo, Aleksanterinkatu Helsinki * Helsingin Vanha kauppahalli 1889 * Helsingin Kasvitieteellisen puutarhan Palmusali 1889 * Helsingin yliopiston anatomisen laitoksen lisärakennus 1890 * Valtionarkisto 1890 * Säätytalo 1891 * Helsingin talvipuutarha 1893 * Designmuseo (alkujaan Läroverket för gossar och flickor) 1894 * Dahlströmin palatsi 1895 * Turun kauppahalli 1896 * Helsingin yliopiston anatomisen laitoksen toinen lisärakennus 1897 * Porin pakka- ja vaakahuoneen laajennus (nykyinen Porin taidemuseo) 1897 * Suomen Yhdyspankin talo, Helsinki 1898, Aleksanterinkatu 36 B * Turun taidemuseo 1900 * Tampereen ylioppilastalo (alkujaan Suomen Yhdyspankin talo) 1901, Kauppakatu 10 * Helsingin Kasvimuseo 1903 * Kallon majakka, Mäntyluoto 1903 * Kajaanin rautatieasema 1904 * Helsingin yliopiston fysiikan laitos 1910 * Naisten kirurginen klinikka, Pietari 1912 * Katajanokan tulli- ja pakkahuone, Helsinki 1901 * Hangon voimakasiini * Helsingin yliopiston kirjaston Rotunda * Helsingin yliopiston fysiikan laitos Lisäksi muun muassa Suomen Pankin konttorit Viipurissa, Kotkassa (nykyinen Kotkan Oikeustalo 1909), Porissa ja Turussa. == Lähteet == == Kirjallisuutta == * == Aiheesta muualla == * Rakennustaiteen museon esittely Nyströmistä * Kuvia Nyströmin Helsinkiin tekemistä rakennuksista. * Luokka:Suomalaiset arkkitehdit Luokka:Helsingin kaupunginvaltuutetut Luokka:Vuonna 1856 syntyneet Luokka:Vuonna 1917 kuolleet Luokka:Teknillisen korkeakoulun professorit Luokka:Suomalaiset professorit
Chad Kroeger

Chad Kroeger (s. 15. marraskuuta 1974) on kanadalaisen Nickelback-yhtyeen laulaja ja rytmikitaristi. Hän perusti Nickelbackin Hannan kaupungissa Albertassa vuonna 1995. Hänen velipuolensa Mike Kroeger toimii yhtyeen basistina. Vuonna 2002 Kroeger perusti levy-yhtiön nimeltä 604 Records. Kroeger on esiintynyt Santanan kappaleessa ”Why Don’t You and I”, joka julkaistiin Santanan albumilla Shaman vuonna 2002. Hän esiintyi myös Santanan kappaleessa ”Into the Night” (2007). Kroeger suosii eniten PRS Guitars -kitaroita. Kroeger oli naimisissa laulaja Avril Lavignen kanssa. He tapasivat tehdessään yhdessä kappaletta, ja kaveruus johti ajallaan seurusteluun. Puolen vuoden seurustelun jälkeen he kihlautuivat elokuussa 2012 ja menivät naimisiin kesällä 2013. Syyskuun 2015 alussa pariskunta ilmoitti eroavansa. ==Diskografia== ===Nickelback=== *Hesher (1996, Demo-EP) *Curb (1996) *The State (2000) *Silver Side Up (2001) *The Sided Coin (2002) *Live at Home (2002, DVD) *Curb (2002, uudelleenjulkaisu) *The Long Road (2003) *The Videos (2003, DVD) *All the Right Reasons (2005) *Photo Album (2005) *Dark Horse (2008) *Here and Now (2011) *No Fixed Address (2014) *Feed the Machine (2017) *Get Rollin' (2022) ===Santana=== *Shaman (2002) *Ultimate Santana (2007, kokoelma) == Lähteet == == Aiheesta muualla == Luokka:Kanadalaiset rocklaulajat Luokka:Kanadalaiset kitaristit Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit
John Polidori

John Polidori (7. syyskuuta 1795 – 24. elokuuta 1821) oli italialainen lääkäri ja kirjailija, jonka jälkimaine perustuu kauhukirjallisuudelle uraa luoneeseen pieneen tarinaan ”Vampyyri” (1819). == Lapsuus ja nuoruus == Polidori syntyi italialaiseen perheeseen, jossa harrastettiin kirjallisuutta, myös kauhua – hänen isänsä Gaetano Polidori käänsi Horace Walpolen kauhuromaanin Otranton linna (1764) italian kielelle. John Polidori opiskeli Edinburghin yliopistossa ja valmistui lääkäriksi vain 19-vuotiaana.Jukka Parkkinen: ”John Polidori”. Parkkinen.org. Viitattu 16.1.2010. == ”Vampyyrin” synty == Runoilija George Gordon Byron palkkasi Polidorin henkilökohtaiseksi lääkärikseen Euroopan- matkalleen 1816. Kun Byronin seurue, johon kuuluivat myös runoilija Percy Bysshe Shelley ja tämän rakastajatar Mary Godwin Wollstonecraft, asettui asumaan Genevenjärven rannalla sijaitsevaan kartanoon, järjestettiin kauhutarinoiden kirjoituskilpailu. Polidori osallistui siihen lyhyellä vampyyritarinalla, jonka hän oli laatinut Byronin perusidean pohjalta.Karhu, Tuomo: Tyylikäs verenimijä ilman pitkiä hampaita. Turun sanomat 4.1.2006. Viitattu 16.1.2010. === Tarina === ”Vampyyri” on ainoastaan parikymmensivuinen pieni kertomus. Sen päähenkilöt ovat viaton herrasmies Aubrey ja lordi Ruhtven, joka on Lontoon seurapiirien kunnioitettu keskipiste. Aubrey lankeaa tyylikkään lordin lumoihin, millä on kohtalokkaat seurauksensa, kun tämä osoittautuu vampyyriksi. Lordin yhtäläisyyksiä Byronin persoonallisuuteen pidetään ilmeisinä.Nummelin, Juri: Vampyyri on coolin esikuva. Helsingin Sanomat. Viitattu 16.1.2010. === Vastaanotto === ”Vampyyri” julkaistiin Englannissa New Monthley Magazinessa vuonna 1819. Novelli yhdistettiin oikean kirjoittajansa sijaan Byroniin ilmeisesti myynnin edistämiseksi, ja oikaisuyrityksistä huolimatta väärä tieto kirjoittajasta jäi aikalaistietoisuuteen. ”Vampyyrista” tuli hyvin suosittu muun muassa Saksassa ja Ranskassa. Esimerkiksi kirjoittajasta väärän tiedon saanut Goethe arvioi novellin Byronin parhaaksi teokseksi. Novellista sovitettiin näytelmäversioita ja sille kirjoitettiin jatko-osia. Novellin merkitys myöhemmälle vampyyrikirjallisuudelle on suunnaton, niin esimerkiksi Bram Stokerin Draculalle kuin Anne Ricen Vampyyrikronikoillekin. Suomeksi ”Vampyyri” julkaistiin vuonna 2005 Faroksen kustantamana.Polidori, John: Vampyyri. Suomentanut Sami Jansson. Turku: Faros, 2005. Federico Andahazi esittää romaanissaan Hurskaat sisaret (1998) fiktiivisen ja fantasioidun kuvan Polidorista ja ”Vampyyri”-novellin syntyhistoriasta. == Viimeiset vuodet == Polidori ei menestynyt lääkärinä eikä kirjailijana. Hän teki itsemurhan myrkyttämällä itsensä muutamaa viikkoa ennen 26-vuotispäiväänsä. == Lähteet == == Kirjallisuutta == * Frayling, Christopher: Esipuhe teoksessa John Polidori: Vampyyri. Suom. Sami Jansson. Faros, 2005. == Aiheesta muualla == Luokka:Goottilaisten romaanien kirjoittajat Luokka:Italialaiset kauhukirjailijat Luokka:Itsemurhan tehneet Luokka:Vuonna 1795 syntyneet Luokka:Vuonna 1821 kuolleet
Teemu Lehtilä

Teemu Aleksi Lehtilä (s. 27. marraskuuta 1966 Kokemäki) on suomalainen näyttelijä. ==Ura== Lehtilä on valmistunut Tampereen yliopiston näyttelijäntyön laitokselta vuonna 1989 teatteritaiteen maisteriksi. Hän on näytellyt Jyväskylän kaupunginteatterissa ja Tampereen Teatterissa. Tunnetuksi hän on tullut roolistaan Häjyt -elokuvassa (1999) sekä sittemmin saippuasarjasta Salatut elämät. Siinä hän näytteli ensin vuosina 2004–2006 narsisti Aaro Vaalannetta ja myöhemmin tämän kaksoisveljeä Eero Vanalaa tammikuusta 2007 elokuuhun 2009 asti. Hän palasi Aaron rooliin vuosina 2007, 2009, 2012, 2015 sekä vuodesta 2017 alkaen uudestaan. ==Kaksoisrooli Salatuissa elämissä== Lehtilällä on ollut kaksoisrooli MTV3:n saippuasarjassa Salatut elämät. Ensin hän näytteli narsisti Aaro Vaalannetta vuosina 2004–2006. Myöhemmin Lehtilä esitti Aaron kaksoisveljeä Eero Vanalaa tammikuusta 2007 elokuuhun 2009. Keväällä ja syksyllä 2007 sekä keväällä 2009 Lehtilä esitti sekä Aaroa että Eeroa yhtä aikaa. Keväällä 2009 hän esitti Eeron takaumissa Eeron ja Aaron isää, eli Lehtilällä oli kolmoisrooli.http://www.mtv3.fi/ohjelmat/sivusto2008.shtml/draama/salatut_elamat/taustaa_haastattelut?887207 Kolmen vuoden tauon jälkeen Lehtilä palasi sarjaan Aaro Vaalanteena 7. syyskuuta 2012 esitetyssä jaksossa ja poistui jälleen 22. marraskuuta 2012. Vielä joulukuussa 2012 Aaro kuitenkin esiintyi Paulan ja Lauran harhanäkynä. Aaro Vaalanteena hän palasi sarjaan jälleen 2. maaliskuuta 2015 ja poistui 13. huhtikuuta 2015. Aaro palasi sarjaan uudelleen 26. tammikuuta 2017. ==Yksityiselämä== Lehtilä on naimisissa Nina Viinikan kanssa ja heillä on viisi lasta. He asuvat Lempäälässä. ==Filmografia== ===Elokuvat=== Vuosi Elokuva / Lyhytelokuva Rooli 1994 Esa ja Vesa – auringonlaskun ratsastajat Georgios 1999 Häjyt Heikki Grönberg 2001 Taivasmatka isä Young Love Miss Young Face-juryn jäsen 2003 Niin lähellä, niin kaukana Risto 2004 Pieni tarina syyllisyydestä isä 2007 V2 – Jäätynyt enkeli vanhempi Lindeman 2010 Täällä Pohjantähden alla II asianajaja 2012 Varaosamies autokorjaaja ===Televisiosarjat=== Vuosi Sarja Rooli 1995 Samppanjaa ja vaahtokarkkeja Kaj Baarman Metsolat Turo Mikkonen 1996 Pimeän hehku Juha Räsänen 1997 Vuoroin vieraissa mies baarissa Trabant Express monia rooleja Tumma ja hehkuva veri Kalle 1997–1998 Elämän suola Saviniemi 1998 Tuliportaat Sami Ranta 1998–1999 Klubi Niklas Routavuori 1999 Jäähyväiset ilman kyyneleitä Heikki Mitrunen Äkkiä Anttolassa useita rooleja 2000 Kirjava silta Peter Cajander 2001 Kotikatu luottopäällikkö Muodollisesti pätevä Harri 2003 Hovimäki hovimestari 2004–2006, 2007, 2009, 2012, 2015, 2017– Salatut elämät Aaro Vaalanne 2007–2009 Salatut elämät Eero Vanala 2009 Salatut elämät Aaron ja Eeron isä 2010 Kotikatu luennoitsija 2013 Pirunpelto autokauppias 2015 Pintaa syvemmältä Väinö Malinen 2016–2017 Korpelan kujanjuoksu autojoppari 2018 Aikuisen naisen joulukalenteri Seppo 2019 Pihlajasatu Aaro Vaalanne === Dubbaukset === == Lähteet == ==Aiheesta muualla== * * Luokka:Suomalaiset elokuvanäyttelijät Luokka:Suomalaiset teatterinäyttelijät Luokka:Vuonna 1966 syntyneet Luokka:Elävät henkilöt
Seututie 387

Seututie 387 on Lappeenrannasta Virolahden Vaalimaalle johtava seututie. Tien pituus on 59 kilometriä. Tie alkaa Lappeenrannan keskustasta. Se kulkee etelään ja risteää keskustan eteläpuolella eritasoliittymässä valtatien 6 kanssa. Tie kulkee Raipon ja Ylämaan sekä Miehikkälän kunnan itäosien kautta Vaalimaalle, jossa se päättyy ja risteää eritasoliittymässä valtatien 7 kanssa. Tietä voidaan käyttää vaihtoehtoisena yhteytenä Helsingistä Lappeenrannan suuntaan; matka on 10 kilometriä pidempi kuin valtatien 6 kautta. Seututie 387 muodostaa eteläisimmän osan Suomenlahden rannalta Sallaan ulottuvasta matkailureitistä, Runon ja Rajan tiestä. Tien vilkkain osuus on tien alkupää Lappeenrannassa. Vuonna 2021 valtatien 6 liittymän eteläpuoleisella noin kahden kilometrin pituisella osuudella liikennemäärät olivat noin 6 200 ajoneuvoa vuorokaudessa. Muualla liikennemäärät olivat 1 300–3 400 ajoneuvoa vuorokaudessa. == Lähteet == == Aiheesta muualla == 387
Henna Tanskanen

Henna Tanskanen (o.s. Vänninen, s. 1983) on suomalainen näyttelijä ja kuvataiteilija. Hän esitti Aamu Korhosta MTV3:n draamasarjassa Salatut elämät vuosina 2001–2004. Tanskanen valmistui ylioppilaaksi Helsingin Kallion lukiosta keväällä 2003 ja teatteritaiteen maisteriksi Tampereen yliopiston näyttelijäntyön laitokselta keväällä 2009. Tanskanen valmistui Kuvataideakatemiasta kuvataiteen maisteriksi vuoden 2015 syksyllä. Vuonna 2009 Tanskanen sai Ida Aalberg-säätiön stipendin. Tanskanen voitti ”Ihana meri” -esityksellä Pieksämäen Teatterimaratonin monologikilpailun 28. maaliskuuta 2010. Hän on naimisissa näyttelijä Lauri Tanskasen kanssa ja heillä on kaksi lasta. == Filmografia == Vuosi Tyyppi Nimi Rooli 1999 elokuva Päivän paistetta 2001–2004 televisiosarja Salatut elämät Aamu Korhonen 2003–2004 keskusteluohjelma Zulu juontaja 2008 televisiosarja Sitoutumisen alkeet Neea 2008 elokuva Sirkka Sirkka 2008 lyhytelokuva Sivutyö Anna 2010 televisiosarja Ministerin tytär Anna 2010 lyhytelokuva Perheyritys Pirjohttp://www.youtube.com/watch?v=K8Fvbqyi89M 2012 elokuva Siinä näkijä missä tekijä Pirkko minisarja Stalkkeri nuori nainen 2014 televisiosarja Syke Satu 2019 televisiosarja Suden hetki Tintti 2019 televisiosarja Hillo uhri 2019 televisiosarja Joulukalenteri: Tonttuakatemia Selja 2021 televisiosarja Karkurit Karitan sisko 2021 televisiosarja Hautalehto Patologi 2023 elokuva Sisarukset Jenna == Näytelmiä == * Aina joku eksyy Riihimäen Teatteri 2010 * Ihana meri monologi Ahaa Teatteri 2009/Tampereen yliopisto * Café Moravia – edizione due * Hilman päivät Seinäjoen kesäteatteri 2003, ohjaus Kari Mattila * Juurakon Hulda – Juurakon Hulda 2008 * Iwona, Burgundin prinsessa – Kuningatar Margareeta * Iso Kiltti Jätti Lappeenrannan kaupunginteatteri 2015 * Taru Sormusten herrasta Tampereen teatteri 2024-2025https://tampereenteatteri.fi/teatteri/nayttelijat/henna-tanskanen/ == Lähteet == Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Korundi

Korundi on mineraali, joka on alumiinioksidin (Al2O3) kiteinen muoto. Se on puhtaana väritön, mutta sisältää usein epäpuhtauksia, joiden seurauksena sen väri voi olla lähes mikä tahansa. Jalossa muodossaan läpinäkyvänä korundi on arvostettu jalokivi; karmiininpunaista muunnosta kutsutaan rubiiniksi ja muunvärisiä kiviä safiireiksi. Vihreä synteettinen korundi on kauppanimeltään amarylli. Läpinäkymättömät korundit sisältävät joskus tiheään määrättyihin suuntiin kulkevia rutiilin muodostamia pieniä sulkeumia, joista taittuva valo saa aikaan pyöröhiotun kiven pinnalla valonlähteen mukaan liukuvan kuusisakaraisen tähden muotoisen valoilmiön. Tällaisia kiviä kutsutaan tähtirubiineiksi ja -safiireiksi, ja ne ovat samoin erittäin arvostettuja. Korundin kovuus Mohsin asteikolla on 9 – mineraaleista vain timantti on sitä kovempaa. Niinpä epäjalo korundi eli smirgeli on merkittävä ainesosa hiontajauheissa. thumb|Sinisiä ja punaisia korundikiteitä. Korundin kidejärjestelmä on trigoninen. Se muodostaa usein mineraalille tyypillisiä tynnyrimäisiä tai sukkulamaisia, läpileikkaukseltaan kuusikulmaisia kiteitä. Korundia esiintyy lähinnä metamorfisissa kivilajeissa, kuten marmorissa ja gneississä. Esiintymisalueita on Myanmarissa, Sri Lankassa, Madagaskarilla, Etelä-Afrikassa ja Uralin vuoristossa. Irrallisia kiteitä ja kappaleita löydetään usein myös rikastuneina jokien pohjista. Lapin kultahuuhtomoissa tavataan usein korundia, ja Lapissa on nykyisin jopa erikseen korundin huuhdontaan erikoistuneita huuhtomoita. Siksi Rovaniemelle valmistuneen taiteiden talon nimeksi valittiin Korundi.Yle.fi 4.4.2009 == Lähteet == == Aiheesta muualla == Luokka:Oksidimineraalit Luokka:Seulonnan keskeiset artikkelit
Esko Hukkanen

Esko Ferdinand Hukkanen () oli suomalainen näyttelijä. == Ura == Hukkanen näytteli Oulun, Imatran, Kouvolan, Joensuun, Lappeen­rannan ja Mikkelin teattereissa. Hän jäi eläkkeelle Lahden kaupunginteatterista vuonna 1991, mutta jatkoi näyttelemistä. Hänet muistetaan muun muassa elo­kuvista Simpauttaja ja Painija, sekä televisio­sarjoista Velipuolikuu, Elämän suola ja Team Ahma. Hänen viimeiseksi roolikseen jäi Kullervo Väkeväisen rooli televisio­sarjassa Lehmän vuosi. == Yksityiselämä == Viimeiset vuotensa Esko Hukkanen asui Lahdessa. Hukkanen kuoli 88-vuotiaana 22. heinä­kuuta 2016 sairastettuaan pitkään. Hukkasen puoliso oli Seija Hukkanen ja heillä on kaksi lasta. == Valikoitu filmografia == * Simpauttaja (1975) * Painija (1985) * Elämän suola (1996) * Team Ahma (1998–1999) == Lähteet == * * === Viitteet === == Aiheesta muualla == * Esko Hukkanen esiripun takana ja kotioloissaan • hakutulos Yle Elävä arkisto. * Luokka:Suomalaiset näyttelijät Luokka:Vuonna 1927 syntyneet Luokka:Vuonna 2016 kuolleet
Poikkimaantie

Poikkimaantie on tie Oulussa kaupungin keskustan eteläpuolella. Tie alkaa Oritkarin satamasta Nuottasaaren kaupunginosasta, kulkee Äimäraution, Kaukovainion, Knuutilan ja Oulunsuun kaupunginosia sivuten Oulujoen yli Hiukkavaaran kaupunginosaan. Seututien 847 ja valtatien 22 välillä Poikkimaantien tunnus on yhdystie 8155. Nimen Poikkimaantie sanotaan tulevan siitä, että aiemmin tie todellakin oli "poikki": ennen marraskuuta 2016 Oulujoen ylittävä silta puuttui, mutta joen itärannalla oli lyhyt samanniminen tienpätkä. Poikkimaantie mielletään usein Oulun eteläiseksi kehätieksi. Tien tarkoitus on nimenomaan siirtää liikenne pois keskustasta ja helpottaa raskaan liikenteen pääsyä Nuottasaaren ja Oritkarin satama-, terminaali- ja teollisuusalueille. Poikkimaantie yhdistää valtatien 4 ja valtatien 22 Oulun satamaan ja terminaalialueeseen siten, että raskas liikenne voi kiertää tukkoisen, ahtaan ja ruuhkaisen kaupungin keskustan. Syyskuussa 2018 Poikkimaantiestä tuli osa Oulun yhtenäistä kehätietä, kun Raitotien jatko Hiukkavaarassa Poikkimaantien päätepisteeseen valmistui. ==Poikkimaantien silta== Vuosina 2014–2016 Poikkimaantietä jatkettiin Saarelan kaupunginosaan Vaalantielle. Hankkeeseen sisältyi 255 metriä pitkä vesistösilta Oulujoen yli. Hankkeen kustannusarvio oli noin 21,2 miljoonaa euroa, mutta lopulliset kustannukset jäivät alle 20 miljoonan euron, josta sillan osuus oli noin 6,5 miljoonaa euroa. Hankkeen yleissuunnitelmassa arvioitiin, että vuonna 2020 sillan liikennemäärä olisi noin 15 500 ajoneuvoa vuorokaudessa. Pohjois-Suomen aluehallintovirasto myönsi 7. helmikuuta 2011 vesitalousluvan sillan rakentamista varten. Sillan rakennustyöt alkoivat vuonna 2015, ja uusi tie avattiin liikenteelle 22. marraskuuta 2016. Lopullisesti rakennustöiden oli määrä valmistua vuonna 2017. ==Lähteet== ==Aiheesta muualla== * Oulun kaupunki: Poikkimaantien yleissuunnitelma * Oulun kaupunki: Tekninen keskus – Katu- ja viherpalvelut Luokka:Nokela Luokka:Oulun liikenne Luokka:Oulunsuu Luokka:Suomen kehätiet 8155 Luokka:Äimärautio
Shaukat Aziz

Shaukat Aziz (شوکت عزیز ,s. 6. maaliskuuta 1949 Karachi) on Pakistanin entinen pää- ja valtiovarainministeri. Hänestä tuli valtiovarainministeri marraskuussa 1999. Pääministeri hänestä tuli 28. elokuuta 2004 presidentti Pervez Musharrafin erotettua Zafarullah Khan Jamalin 6. kesäkuuta 2004. Väliaikaisena pääministerinä toimi Chaudhry Shujaat Hussain. Aziz joutui heinäkuussa 2004 murhayrityksen kohteeksi Punjabin maakunnassa Pakistanissa. Tulevan pääministerin autonkuljettaja ja kahdeksan sivullista kuoli, mutta Aziz selvisi. == Lähteet == Luokka:Pakistanin pääministerit Luokka:Vuonna 1949 syntyneet Luokka:Elävät henkilöt
E-Bow

E-Bow eli sähköjousi (E-Bow on tavaramerkki) on yleensä sähkökitaran kanssa käytettävä paristokäyttöinen, kädessäpidettävä laite, joka saa kitaran kielen värähtelemään jatkuvasti, jolloin kielen sointi ei keskeydy. E-Bow tuottaa sähkömagneettisen kentän ja kun laite asetetaan kitaran kielen lähelle, kieli alkaa magneettikentän vaikutuksesta värähdellä. Laitteen avulla tuotettua ääntä voidaan kuvailla aavemaiseksi, hallituksi äänen kiertämiseksi. Ääntä voidaan tietysti muokata lisää erilaisin efektilaittein kuten normaalisti sähkökitaran ääntä. Sähkökitaran lisäksi E-Bow’ta on käytetty muun muassa basso- ja akustisen kitaran, banjon, flyygelin sekä sähkökanteleen kanssa. E-Bow’ta ovat käyttäneet muun muassa CMX:n kitaristi Janne Halmkrona, Nightwish -yhtyeen multi-instrumentalisti Troy Donockley, Bill Nelson, Big Country -yhtyeen kitaristit Stuart Adamson ja Bruce Watson, Leviathan -yhtyeen Wrest, David Bowie, Blondie, Tom Petty, Porcupine Tree, Blue Öyster Cult, Paul Stanley soololevyllään, Jimmy Page, Michael Manring (bassokitaralla), Sigur Rósin basisti Georg Hólm http://www.ebow.com/ebow/record.htm sekä Linkin Park kappaleessa ”No More Sorrow”. R.E.M:llä on kappale nimeltään ”E-Bow the Letter”, jossa käytetään E-Bow’ta. == Lähteet == == Aiheesta muualla == * Virallinen sivusto Luokka:Kitaratekniikka
Tordesillasin sopimus

Tordesillasin sopimus (, ) oli Espanjan ja Portugalin välillä 7. kesäkuuta 1494 tehty sopimus, jolla maat jakoivat keskenään Euroopan ulkopuolisen maailman. Sopimuksessa määriteltiin etelä–pohjoissuuntainen jakolinja, joka kulki noin 1 800 kilometriä länteen Kap Verden saarista. Tämä jakolinja vastaa noin pituuspiiriä 47° W. Espanja sai jakolinjan länsipuoliset, Portugali puolestaan kaikki itäpuoliset alueet. Nimensä sopimus sai siitä, että se tehtiin Valladolidin lähellä sijaitsevassa Tordesillasin kylässä. Sen allekirjoittivat Portugalin kuningas Juhana III ja Espanjan kuningas Ferdinand II. Edellisenä vuonna 1493 espanjalaissyntyinen paavi Aleksanteri VI oli antanut Tordesillasin sopimusta muistuttavan päätöksen, jossa jakolinja kulki noin 500 kilometriä länteen Kap Verden saarista. Paavin päätös oli siten ollut Espanjalle edullisempi kuin Tordesillasin sopimus. Tordesillasin sopimus johti käytännössä siihen, että Portugali sai oikeuden Afrikasta ja Aasiasta löytyviin alueisiin sekä Brasilian itäosiin. Portugali sai Brasilian vahingossa, sillä sopimusta tehtäessä ei tiedetty Amerikan ulottuvan sovitun linjan itäpuolelle. Espanjalle jäi Brasilian itäosaa lukuun ottamatta koko Amerikka. Sopimuksen merkitystä vähensi kuitenkin se, että Ranska ja Englanti eivät olleet mukana sopimusneuvotteluissa. Sopimus näytti menettävän kokonaan merkityksensä vuonna 1580, kun Portugali liitettiin Espanjaan, mutta tämä jäi lyhytaikaiseksi. Sopimuksella voidaan sanoa olevan huomattava vaikutus vielä nykyäänkin, sillä Portugalille sopimuksen mukaan kuuluneessa Brasiliassa on portugalin kieli edelleen valtakielenä, kun taas lähes koko muussa Etelä- Amerikassa se on espanja. ==Zaragozan sopimus 1529== Zaragozan sopimus (, ) oli vastaava päätös itäisellä pallonpuoliskolla. Se solmittiin vuonna 1529. Sen mukaan nykyisen Indonesian seudut (silloiset Maustesaaret) samoin kuin juuri löydetyt Filippiinit kuuluivat Espanjalle. Sopimus oli tappio Portugalille, jonka alue alkoi vasta noin 1 500 km Maustesaarista itään päin. ==Katso myös== * Eurooppalaisten Amerikan kolonisaatio ==Lähteet== Luokka:Amerikan historia Luokka:Espanjan historia Luokka:Portugalin historia Luokka:Seulonnan keskeiset artikkelit
Sekametsä (sarjakuva)

Sekametsä on piirtäjä Jukka Tilsan ja käsikirjoittaja Pauli Kallion sarjakuva. Sarja on ilmestynyt Helsingin Sanomien sunnuntainumerossa 4. heinäkuuta 2004 alkaen. Sarjaa levittää suomalainen Royal Comics Syndicate ja se ilmestyy myös kolmessa muussa lehdessä. == Hahmot == * Saukko Suvanto on Sekametsän Sanomien päätoimittaja ja sen ainoa työntekijä * Uunilintu Upsanen * Siili Nix * Onerva Latvala * Ville Villisika * Camilla Kurki * Sven Hirvander * Romukauppias Rojolampi * Taisto ja Aatos Metsola == Aiheesta muualla == * Sekametsä Luokka:Suomalaiset sarjakuvat Luokka:Sunnuntaistrippisarjakuva
Chris Hülsbeck

Chris Hülsbeck (s. 2. maaliskuuta 1968 Kassel) on saksalainen tietokonepelimusiikin säveltäjä. Hülsbeck on säveltänyt musiikin yli seitsemäänkymmeneen peliin 1980-luvun puolivälistä lähtien. Useita hänen Commodore 64:lle ja myöhemmin Amigalle säveltämistään kappaleista pidetään klassikkoina harrastajien keskuudessa. Hülsbeckin tunnetuimpia sävellyksiä ovat The Great Giana Sisters -pelin sekä Turrican-pelisarjan musiikit. Hän tuli tunnetuksi jo 16-vuotiaana voittaessaan saksalaisen 64'er-lehden järjestämän sävellyskilpailun. Hülsbeck kehitti Amigalle TFMX-tiedostomuodon (The Final Musicsystem eXtended), joka oli monessa mielessä edistyneempi verrattuna sen kilpailijaan, Soundtracker-moduuleihin. TFMX-formaatti mahdollisti muun muassa logaritmiset sävelkorkeuden vaihtelut, äänimakrot ja yksilöllisen tempon jokaiselle ääniraidalle. == Diskografia == * 1991 Shades * 1992 Apidya * 1992 To be on Top * 1993 Turrican Soundtrack * 1994 Native Vision – Easy life * 1994 Rainbows * 1995 Sound Factory * 1997 Tunnel B1 Soundtrack * 1997 Extreme Assault Soundtrack * 1998 Peanuts feat. Doc. Schneider – Leben betrügt * 2000 Bridge from the past to the future * 2000 Collage * 2000 Merregnon Soundtrack, Volume 1 * 2001 Chris Huelsbeck in the Mix * 2004 Merregnon Soundtrack, Volume 2 == Aiheesta muualla == * Chris Hülsbeckin kotisivut * Chris Hülsbeck MusicBrainz-tietokannassa * Luokka:Videopelimuusikot Luokka:Saksalaiset muusikot Luokka:Vuonna 1968 syntyneet Luokka:Amiga Luokka:Commodore 64 Luokka:Elävät henkilöt
Tulenväki

Tulenväki on tulen haltijoiden väki suomalaisessa mytologiassa. Tulenväki elää tulessa ja tekee tulen ominaisuudet. Tuli siis polttaa ja liikkuu, koska tulen haltijat polttavat ja liikkuvat. Palovamma johtuu tulenväen vihasta, ja palovammoja jopa kutsutaan tulenvihoiksi. Tulenvihan hoitoon käytetään muun muassa vettä tai lunta, jotka sisältävät veden väkeä, joka karkottaa tulenväen. Tulenväkeä voidaan myös loitsussa vaatia parantamaan aiheuttamansa vahingot. Usein lausuttiin tulen syntysanat, joiden mukaan jokin jumalainen olento on iskenyt ensimmäisen tulen taivaassa. Tulenväkeä saatettiin käyttää muiden haltijoiden aiheuttamien vihojen parantamiseen siten, että ne aiheuttanut väki peloteltiin pois tulenväen avulla. Tulenväkeä oli erityisesti saunassa, jossa parannettavia usein hoidettiin. Tulenväkeen ilmeisesti kuuluvat miespuolinen henkiolento Panu ja naispuoliset panuttaret. Erään panuttaren nimeksi mainitaan Munnu. Munnua käsketään loitsussa tuomaan Pohjolasta jäätä tulenvihojen hoitoon. Ilmeisesti jotkut kokivat olevansa tulenväen sukua. Kun eräältä raivon vallassa parantavalta noidalta eli intomieheltä kysyttiin, miten hän voi paljain käsin nostaa kuuman kiven kiukaalta, hän vastasi: "Tuli ei polta tuttuansa". ==Tulen väen ottaminen== Erään lappalaiselta opituksi sanotun perinteen mukaan tulenväkeä saattoi ottaa mukaansa, jos otti kolmesta metsäpalon polttamasta juurakosta puukon kärjellä tuhkaa puhtaaseen riepuun. Sitten kuului loitsia: Sitten uhrataan kolme tippaa verta. Kun sitä riepua kantaa mukanaan punaisella nauhalla sidottuna, niin tulenväki tulee mukana. Ennen erityisiä tapauksia, jolloin tulenväen apua tarvitaan, näkee tulenväen läsnäolon salamoinnin tapaisena. (SKVR:XII1 3711, Pukkila, 1888) ==Katso myös== * Väki * Tulen iskentä Luokka:Suomalaiset jumalat ja taruolennot
Sveebit

Sveebit tai sveevit () oli roomalaisten antama yhteisnimitys useille läntisille germaaniheimoille. Sveebit olivat yksi suurimmista ja sotaisimmista germaanien heimoryhmittymistä, ja heihin kuuluivat muun muassa semnonit, markomannit, kvadit, langobardit ja hermunduurit.Pietilä & Pietilä-Castrén 2000, s. 549–550 Sveebit olivat luultavasti alun perin kotoisin Itämeren eteläisiltä rannoilta. 100-luvulla eaa. sveebit asuivat Elben, Mainin, Neckarin ja Reinin jokien ympäristössä. Tacituksen mukaan sveebit olivat hyvin suuri kansanryhmä, joka piti hallussaan suurinta osaa Germaniasta. Sveebien tunnus oli viistosti kammattu tukka, joka sidottiin solmuun. Tacitus 2018, s. 53–54 Gallialaiset arvernit ja sekveenit kutsuivat Ariovistuksen johtaman sveebijoukon Galliaan noin 71 eaa. avuksi naapuriheimo heeduja vastaan. Pian sveebit kuitenkin alistivat heedujen lisäksi myös arvernit ja sekveenit. Caesar puolestaan löi Galliaan asettuneet sveebit 58 eaa. 400-luvulla osa sveebeistä vaelsi Galliaan vandaalien ja alaanien mukana. Sveebit jatkoivat kuitenkin vaellustaan Espanjaan saakka, perustaen Galiciaan itsenäisen kuningaskunnan. Muut sveebit jäivät asumaan nykyisen Etelä-Saksan ja Sveitsin alueelle. Visigootit löivät Espanjassa sveebien kuninkaan Rechiarin vuonna 456, ja valloittivat lopulta Galician viimeistään vuonna 585 jolloin sveebien valtakunta lakkasi olemastaOtavan Iso tietosanakirja, Otava 1966, osa 8, palsta 746 (art. "Sveevit"). == Lähteet == * Paavo Castrén ja Leena Pietilä- Castrén: Antiikin käsikirja. Otava 2000. ISBN 951-1-12387-4. * Tacitus: Germania. Suomentanut ja selitykset laatinut Tuomo Pekkanen. Gaudeamus, 2018. ISBN 978-952-495-490-7 === Viitteet === Luokka:Germaaniheimot Luokka:Rooman viholliset ja liittolaiset Luokka:Seulonnan keskeiset artikkelit
Kalki (täsmennyssivu)

Kalki: *Kalki on hindulaisuudessa Vishnun tuleva kymmenes avatar *Kalki Krishnamurthy, tamilikirjailija 1900-luvulta
Kalevan poika

__NOTOC__ Kalevan poika on tamperelaisen rap-artisti SP:n kesäkuussa 2007 julkaistu studioalbumi. == Kappaleet == # # # # # # # # # # # == Biitit == * Sere: 1, 2, 3, 6, 7, 9, 10, 11 * Joniveli: 4 * Tiedemies: 5 * Ruckit Entertainment: 8 == Arvostelut == * Tuoreet Platat: Tuoreet Platat: Levyarvio == Lähteet == Luokka:SP:n albumit Luokka:Joniveljen tuottamat albumit Luokka:Tiedemiehen tuottamat albumit Luokka:Vuoden 2007 albumit
Rustokudos

Rustokudos on eräs tukikudoksen tyyppi. Rustoa esiintyy muun muassa niveltyvien luiden päissä, kylkiluissa, henkitorvessa, selkänikamien välilevyissä, nenässä ja korvissa.Yleistä rustosta Solunetti Rusto on puolijäykkää kudosta, eli se on taipuisaa mutta säilyttää muotonsa. Taipuisuutensa rusto saa kollageenista ja aggrekaanista. Rustokudoksessa ei ole verisuonia, hermoja eikä imusuonia.Sjastaad, Hove, Sand: "Physiolgy of Domestic Animals". Scandinavian Veterinary Press, 2003, s. 57. Ravinteensa rusto saa muun muassa nivelnesteestä diffuusion kautta. Rustosolut sijaitsevat ryppäittäin lakuunassa eli tiiviin kapselin sisässä. Rustosolut eivät juurikaan jakaannu, ja rustosolun kyky uudistua vaurioitumisen jälkeen on erittäin rajallinen. Yksilönkehityksen aikana rustokudos muovaa kehittyvien luiden muodon muodostamalla mallin, joka sitten luutuu. Ihmisen elimistön rustotyypit ovat lasirusto, kimmorusto ja syyrusto. Rustokudoksen tyyppi määräytyy sen perusteella, millaisia kuormitusvoimia rustoon kohdistuu. == Lähteet == Luokka:Tuki- ja liikuntaelimistö Luokka:Tukikudokset